pythainlp/thai_wikipedia_clean_20230101 huggingface dataset:
เตรียมเปิดตัวเกิร์ลกรุปน้องใหม่ภายใต้สังกัดบิกฮิตเอนเตอร์เทนเมนต์ เริ่มตั้งแต่ ค.ศ. 2019 ภายใต้การกำกับดูแลของมิน ฮี-จิน ซึ่งเข้าร่วมบริษัทในฐานะ CBO ในปีเดียวกัน และได้รับการยกย่องอย่างกว้างขวางในการกำกับศิลป์ของเธอในระหว่างดำรงตำแหน่งก่อนหน้านี้ในฐานะผู้กำกับภาพที่เอสเอ็มเอนเตอร์เทนเมนต์ การคัดเลือกทั่วโลกเกิดขึ้นระหว่างเดือนกันยายนถึงตุลาคม ค.ศ. 2019 และการคัดเลือกเข้าวงเริ่มตั้งแต่ต้นปี ค.ศ. 2020 สื่อหลายสำนักขนานนามว่า "เกิร์ลกรุปของมินฮีจิน" เดิมวงมีกำหนดจะเปิดตัวในปี ค.ศ. 2021 เป็นโครงการความร่วมมือระหว่างบิกฮิตและซอร์ซมิวสิก แต่ถูกเลื่อนออกไปเนื่องจากการระบาดของโควิด-19 ในช่วงปลาย ค.ศ. 2021 โครงการได้ย้ายไปอยู่ที่ ADOR ซึ่งเป็นค่ายเพลงอิสระที่จัดตั้งขึ้นใหม่ของไฮบ์ หลังจากที่ฮีจินได้รับแต่งตั้งให้เป็น CEO ของค่ายเพลง การคัดเลือกทั่วโลกรอบที่สองจัดขึ้นระหว่างเดือนธันวาคม ค.ศ. 2021 ถึงมกราคม ค.ศ. 2022 และรายชื่อสมาชิกของวงได้ข้อสรุปในเดือนมีนาคม ค.ศ. 2022
ก่อนที่จะเปิดตัวกับนิวจีนส์ สมาชิกในวงหลายคนเคยทำงานในวงการบันเทิงมาแล้ว แดเนียลเคยเป็นนักแสดงประจำของ "Rainbow Kindergarten" ทางช่องทีวีเอ็น ซึ่งเป็นรายการวาไรตีที่ออกอากาศในปี ค.ศ. 2011 ฮเยอินเปิดตัวในฐานะสมาชิกวงดนตรีเด็ก Usso Girl ในเดือนพฤศจิกายน ค.ศ. 2017 ภายใต้ชื่อในวงการว่า U.Jeong ก่อนออกจากวงในอีกหนึ่งปีต่อมา ในเดือนธันวาคม ค.ศ. 2020 เธอเปิดตัวอีกครั้งในฐานะสมาชิกของวงดนตรีสำหรับเด็ก Play With Me Club และจบการศึกษาจากวงในวันที่ 3 พฤษภาคม ค.ศ. 2021 ฮันนีและมินจีปรากฏตัวเป็นแขกรับเชิญในมิวสิกวิดีโอของบีทีเอสในปี ค.ศ. 2021 สำหรับเพลง "Permission to Dance"
2022–ปัจจุบัน: บทนำและเปิดตัว.
วันที่ 1 กรกฎาคม ค.ศ. 2022 ADOR ได้แกล้งเปิดตัวเกิร์ลกรุปวงใหม่ด้วยการโพสต์วิดีโอแอนิเมชันหมายเลข "22" "7" และ "22" ลงในบัญชีโซเชียลมีเดีย กระตุ้นว่าจะปล่อยเนื้อหาในวันที่ 22 กรกฎาคม วงได้ปล่อยมิวสิกวิดีโอสำหรับซิงเกิลก่อนเปิดตัวของพวกเธอ "Attention" เมื่อวันที่ 22 กรกฎาคม เป็นการปล่อยแบบเซอร์ไพรส์โดยไม่มีการโปรโมตหรือข้อมูลล่วงหน้าว่าสมาชิกเป็นใคร วิดีโอดังกล่าวมีผู้ชมมากกว่า 1.3 ล้านครั้งในเวลาน้อยกว่า 24 ชั่วโมง และตามมาด้วยการประกาศเอกซ์เทนเดดเพลย์เปิดตัวที่มีสี่เพลงในชื่อเดียวกับพวกเธอเอง รวมทั้งสองซิงเกิลเพิ่มเติม วันที่ 23 กรกฎาคม ซิงเกิลที่สองของวง "Hype Boy" มาพร้อมกับคลิปความยาว 50 วินาทีที่เปิดเผยชื่อสมาชิก และพวกเธอยังได้เปิดตัวมิวสิกวิดีโอสี่แบบที่แตกต่างกันสำหรับสมาชิกแต่ละคน มิวสิกวิดีโอสำหรับเพลง "Hurt" ถูกปล่อยในอีกสองวันต่อมา วันที่ 28 กรกฎาคม มีการประกาศว่ายอดสั่งจองล่วงหน้าของอัลบั้มทะลุ 444,000 ชุดในสามวัน
วันที่ 1 สิงหาคม เปิดตัววงด้วยอีพี "New Jeans" แบบดิจิทัลควบคู่ไปกับซิงเกิลที่สาม "Cookie" วงได้ออกอากาศครั้งแรกในรายการเอ็มเคานต์ดาวน์ของ"เอ็มเน็ต" เมื่อวันที่ 4 สิงหาคม โดยแสดงทั้งสามซิงเกิลจากอีพีของพวกเธอ ในวันแรกของการวางจำหน่าย "New Jeans" ขายได้ 262,815 ชุด ซึ่งทำลายหลายสถิติในเกาหลีใต้ นิวจีนส์สร้างสถิติยอดขายอัลบั้มเปิดตัวสูงสุดในสัปดาห์แรก โดยมียอดซื้ออัลบั้มมากกว่า 311,000 ครั้งในสัปดาห์แรกตามฮันทอชาร์ต วันที่ 10 พฤศจิกายน 2022 ได้ประกาศว่านิวจีนส์จะปล่อยซิงเกิลอัลบั้มแรกของพวกเธอในชื่อ "โอเอ็มจี" ในวันที่ 2 มกราคม 2023 และซิงเกิลก่อนวางจำหน่ายจะวางจำหน่ายในวันที่ 19 ธันวาคม 2022
วัดถ้ำเขาปรางค์
วัดถ้ำเขาปรางค์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนิคมลำนารายณ์ อำเภอชัยบาดาล จังหวัดลพบุรี
แต่เดิมบริเวณนี้เรียกว่า "เขาล้อมฟาง" จนเมื่อประมาณ พ.ศ. 2516 หลวงพ่อสุวัฒน์ คัมภีร์ปัญโญ (เจ้าอาวาสของวัดเขาปรางค์ในปัจจุบัน) เป็นลูกศิษย์ของหลวงพ่อลี ธัมมธโร วัดอโศการาม ได้ธุดงค์มาถึงที่นี่และเห็นว่าที่นี่เหมาะสมกับการปฏิบัติธรรม สมควรแก่การสร้างวัดขึ้น จนตั้งเป็นวัดเมื่อวันที่ 12 กุมภาพันธ์ พ.ศ. 2531 ได้รับพระราชทานวิสุงคามสีมาเมื่อวันที่ 23 กันยายน พ.ศ. 2539
จุดเด่นของวัดคือพระพุทธรูปปางปฐมเทศนา หรือ ปางแสดงธรรมจักร ขนาดกว้าง 32 เมตร สูง 56 เมตร อยู่ในพระอิริยาบถนั่งขัดสมาธิ พระหัตถ์ขวายกขึ้น จีบนิ้วเป็นรูปวงกลม พระหัตถ์ซ้ายยกขึ้นประคอง มีเครื่องประกอบเป็นวงล้อธรรมจักรและฉัตรด้านบนสุด สร้างขึ้นเมื่อ พ.ศ. 2557 โดยมีบันไดพญานาคเจ็ดเศียรให้ขึ้นไปชมวิวบริเวณลานรอบฐานองค์พระ นอกจากนั้นวัดยังมี "เจดีย์เก้ายอด" หรือ "นวโลกุตระเจดีย์" ที่เป็นพระเจดีย์ที่ประดิษฐานพระบรมสารีริกธาตุและอัฐิธาตุของพระคณาจารย์สายกรรมฐานอยู่บนยอดเจดีย์
แม่น้ำโออิราเซะ
แม่น้ำโออิราเซะ  เป็นแม่น้ำทางทิศตะวันออกของจังหวัดอาโอโมริ ประเทศญี่ปุ่น เป็นทางน้ำสายเดียวที่ไหลออกจากทะเลสาบโทวาดะ ไหลไปทางทิศตะวันออกผ่านชุมชนสำคัญ ได้แก่ โทวาดะ โรกูโนเฮะ โออิราเซะ และฮาจิโนเฮะ ก่อนออกสู่มหาสมุทรแปซิฟิก ส่วนต้นน้ำมีทิวทัศน์งดงามเป็นแหล่งท่องเที่ยวทางธรรมชาติที่สำคัญในเขตอุทยานแห่งชาติโทวาดะ-ฮาจิมันไต
เปโตร บาดอกลิโอ
โอลด์แฮม
คาซิยาบาด
คาซิยาบาด (อักษรโรมัน: Ghaziabad; ) เป็นนครในรัฐอุตตรประเทศ และเป็นนครในภูมิภาคราชธานีแห่งชาติ ศูนย์กลางการปกครองของอำเภอคาซิยาบาด และหนึ่งในเมืองใหญ่สุดของรัฐอุตตรประเทศด้วยประชากรราว 1,729,000 คน องค์การเทศบาลคาซิยาบาดแบ่งเขตการบริหารเป็นห้าเขต ได้แก่ เขตนคร, กาวีนคร (Kavi Nagar), วิชัยนคร (Vijay Nagar), โมหันนคร (Mohan Nagar) และ วสุนธร (Vasundhara) คาซิยาบาดมีการเชื่อมต่อทางรางและเป็นแหล่งเชื่อมต่อสำคัญของการขนส่งทางรางในอินเดียเหนือ
คาซิยาบาดได้รับสมญาว่าเป็น "ประตูสู่รัฐอุตตรประเทศ" ในปี 2011 คาซิยาบาดได้รับการจัดอันดับเมืองที่เติบโตเร็วที่สุดในโลกเป็นอันดับสอง
ปิมปรี-จิญจวัฑ
ปิมปรี-จิญจวัฑ (อักษรโรมัน: Pimpri Chinchwad) เป็นนครปริมณฑลบนขอบทางเหนือของนครปูเณ รัฐมหาราษฏระ ประเทศอินเดีย ตั้งอยู่ที่ความสูงจากระดับน้ำทะเล 590 เมตร (1,940 ฟุต) ปิมปรี-จิญจวัฑเป็นที่รู้จักจากอุตสาหกรรมรถยนต์และเทคโนโลยีสารสนเทศ
Pimpri-Chinchwad
ทำเนียบนายกรัฐมนตรีญี่ปุ่น
ทำเนียบนายกรัฐมนตรี  เป็นสถานที่ทำงานและบ้านพักอย่างเป็นทางการของนายกรัฐมนตรีญี่ปุ่น มักเรียกอย่างสั้นว่า "คันเต" (官邸, "kantei")
นอกจากเป็นสำนักงานหลักและบ้านพักของนายกรัฐมนตรี ทำเนียบยังใช้สำหรับหัวหน้าเลขาธิการคณะรัฐมนตรี, สถานที่ในการจัดการประชุมของคณะรัฐมนตรี และศูนย์จัดการภาวะวิกฤตแห่งชาติในทำเนียบนายกรัฐมนตรีอีกด้วย
ทำเนียบหลังแรก.
จากวิวัฒนาการของสภานิติบัญญัติแห่งชาติหลังการฟื้นฟูเมจิและการริเริ่มตำแหน่งนายกรัฐมนตรีญี่ปุ่นใน ค.ศ. 1885 ก่อให้เกิดความต้องการถึงทำเนียบนายกรัฐมนตรีอย่างเป็นทางการ ด้วยแรงกระตุ้นของนายกรัฐมนตรีทานากะ กิอิจิ ทำเนียบหลังแรกเสร็จสิ้นในวันที่ 18 มีนาคม ค.ศ. 1929 ก่อสร้างด้วยแบบอย่างสถาปัตยกรรม (architectural style) แบบศิลปะตกแต่ง (art deco) และสถาปัตยกรรมลัทธิสำแดงพลังอารมณ์ (expressionist architecture) ซึ่งมีชื่อเสียงตั้งแต่ยุคไทโชตอนท้ายจนถึงยุคโชวะตอนปลาย อีกทั้งยังได้รับอิทธิพลอย่างมากจากสถาปัตยกรรมของแฟรงก์ ลอยด์ ไรต์ โดยเฉพาะอย่างยิ่งการออกแบบของเขาสำหรับโรงแรมอิมพีเรียลโฮเทลโตเกียวที่สอง ทำเนียบหลังแรกออกแบบโดย มูราจิ ชิโมโมโตะ อัครมหาเสนาบดีกระทรวงพระคลังมหาสมบัติ (ปัจจุบันกระทรวงการคลัง) มีรายงานว่านายกรัฐมนตรีทานากะอุทานว่า "นี่มันเหมือนร้านกาแฟเลยว่าไหม" เมื่อเห็นทำเนียบหลังแรก
จนถึงช่วง ค.ศ. 1990 อาคาร หลังเก่าเริ่มคับแคบและไม่มีประสิทธิภาพ จึงมีการปรับปรุงภายในใหม่ ในปัจจุบัน อดีตทำเนียบนายกรัฐมนตรีเป็นที่รู้จักกันในชื่อ "บ้านพักส่วนนายกรัฐมนตรี" (総理公邸, "Sōri Kōtei")
ทำเนียบหลังที่สอง.
ทำเนียบห้าชั้นหลังใหม่ถูกสร้างใน ค.ศ. 2002 ถัดจากทำเนียบหลังเก่าพร้อมเนื้อที่กว้าง 2.5 เท่าจากทำเนียบหลังเดิม ทำเนียบหลังใหม่มีการติดตั้งแผงโซลาเซลล์และระบบเก็บกักน้ำฝนเพื่อลดผลกระทบทางสิ่งแวดล้อม ทำเนียบหลังใหม่เริ่มใช้เป็นครั้งแรกในเดือนเมษายน ค.ศ. 2002
Prime Minister's Official Residence (Japan)
Kantei
ลีเออร์นา
ตลาดน้ำอโยธยา
ตลาดน้ำอโยธยา เป็นตลาดน้ำตั้งอยู่ที่ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา ตั้งอยู่ในบริเวณชุมชนอโยธยา นอกเกาะเมืองอยุธยา ที่เดียวกับปางช้างอโยธยาข้างวัดมเหยงคณ์ มีเนื้อที่ 60 ไร่ ถือเป็นตลาดน้ำที่ใหญ่ที่สุดในจังหวัดพระนครศรีอยุธยา ตลาดเปิดให้บริการอย่างเป็นทางการเมื่อวันที่ 2 พฤษภาคม พ.ศ. 2553 โดยเปิดทำการทุกวัน
ตลาดน้ำแบ่งเป็นพื้นที่ส่วนต่าง ๆ ประกอบด้วยร้านค้า 249 ร้าน เรือขายอาหาร 50 ลํา ตลาดนัดชุมชนวิถีไทยมากกว่า 40 ร้าน สินค้ากลุ่มหนึ่งตำบล หนึ่งผลิตภัณฑ์ มีการนำชื่ออำเภอทั้งหมดของจังหวัดพระนครศรีอยุธยามาตั้งเป็นอาคารสถานที่ เช่น ตลาดบางซ้ายเป็นตลาดเครื่องจักสาน ตลาดบางบาลเป็นตลาดขนมและของฝาก ตลาดบางปะหันเป็นตลาดที่ขึ้นชื่อของขนมโรตี ตลาดเสนาเป็นตลาดกุ้งสดและปลาเผา เป็นต้น มีกิจกรรมเช่นนั่งเรือชมตลาด แสดงละครอิงประวัติศาสตร์ ให้อาหารปลา ป้อนอาหารแพะและควาย เป็นต้น
มิรชา อิสมายิล
เซอร์ มิรชา มุฮัมมัด อิสมายิล อามีนูลมูลก์ (อักษรโรมัน: Sir Mirza Muhammad Ismail Amin-ul-Mulq, KCIE, OBE; 24 ตุลาคม 1883 – 5 มกราคม 1959) เป็นรัฐบุรุษชาวอินเดียผู้ดำรงตำแหน่งดีวาน (นายกรัฐมนตรี) แห่งราชอาณาจักรไมสูรุ, รัฐมหาราชาชัยปุระ และ รัฐมหาราชาไฮเดอราบาด
ดีวานแห่งตราวานกอร์ ซี.พี. รามสวามี อิเยร์เรียกขานอิสมายิลว่าเป็น "หนึ่งในบุคคลที่ฉลาดที่สุดในอินเดีย" และมิตรสหายคนสำคัญ ซี.วี. รามัน ระบุว่า "ความเข้าถึงตัวได้ง่ายและเสน่ห์ส่วนตัวเซอร์มิรชาควบคู่มากับความรู้เชิงลีกของเขาและสัมผัสแห่งมนุษย์และวัฒนธรรมที่ปราดเปรื่องของเขา ทำให้เขาเป็นผู้ปกครองที่ยิ่งใหญ่และประสบความสำเร็จมากเหลือเกิน"
Mirza Ismail
เบิร์ด ทเวนตี้ทู
เบิร์ด ทเวนตี้ทู (BIRD 22) เป็นอัลบั้มลำดับที่ 18 ของเบิร์ด - ธงไชย แมคอินไตย์ ออกวางจำหน่ายในวันที่ 22 กรกฎาคม พ.ศ. 2565 โดยจำนวน 10 เพลง ซึ่งมีนักแต่งเพลงร่วมงานมากมาย เช่น ดี้ - นิติพงษ์ ห่อนาค, เป๋า - กมลศักดิ์ สุนทานนท์, ตู๋ - ปิติ ลิ้มเจริญ, ครูสลา คุณวุฒิ, ป๊อด - ธนชัย อุชชิน, แอ้ม - อัจฉริยา ดุลยไพบูลย์, อิทธิพงศ์ กฤดากร ณ อยุธยา (ต้า-พาราด็อกซ์) เป็นต้น รวมถึงได้นำเพลงที่มีอยู่ของจีเอ็มเอ็ม แกรมมี่ มาขับร้องใหม่ในรูปแบบของเบิร์ด เพื่อฉลองครบรอบ 40 ปี ของจีเอ็มเอ็ม แกรมมี่ ในปี พ.ศ. 2567
ต่อไปนี้เป็นรายชื่อเพลงในอัลบั้มเบิร์ด ทเวนตี้ทู
ซิงเกิลที่จัดทำมิวสิควีดีโอ.
มากองรวมกันตรงนี้ เผยแพร่ เมื่อวันที่ 22 มิถุนายน พ.ศ. 2565 เป็นการรวมตัวกันของนักร้องนักดนตรี ได้แก่ สุดเขต จึงเจริญ (เอก ซีซันไฟฟ์) แต่งเนื้อร้องและทำนอง, ฟองเบียร์ - ปฏิเวธ อุทัยเฉลิม เป็นผู้ดูแลเนื้อเพลง (Lyrics Director), มุขเอก จงมั่นคง เป็นโปรดิวเซอร์, รัฐ พิฆาตไพรี (รัฐ แทตทูคัลเลอร์) เป็นมือกีตาร์, นรเทพ มาแสง (นอ พอส) เป็นมือเบส, อริญชย์ ปานพุ่ม (เล็ก ทีโบน) เป็นมือกลอง, วิชญ วัฒนศัพท์ (โหน่ง The Photo Sticker Machine) เป็นมือคีย์บอร์ด และวงซีซันไฟฟ์ร่วมร้องคอรัส
ลำไยลองกอง เผยแพร่ เมื่อวันที่ 22 กรกฎาคม พ.ศ. 2565 คำร้องโดย ประติมากรรม น้ำแข็ง ทำนองและเรียบเรียงโดย ธนา ลวสุต
ทดลองใช้ เผยแพร่ เมื่อวันที่ 27 ตุลาคม พ.ศ. 2565 คำร้อง/ทำนอง โดย อัจฉริยา ดุลยไพบูลย์ เรียบเรียงโดย ชลทัศน์ ชาญศิริเจริญกุล สำหรับมิวสิควีดีโอเพลงนี้มี พัชราภา ไชยเชื้อ ร่วมแสดง
ซิงเกิลที่จัดทำ LYRICS VIDEO.
เพลงที่ไม่มีใครฟัง เผยแพร่ เมื่อวันที่ 22 เมษายน พ.ศ. 2565 ประพันธ์คำร้องโดย นิติพงษ์ ห่อนาค และสุวัธชัย สุทธิรัตน์ ประพันธ์ทำนองพร้อมเรียบเรียงเสียงประสาน ต่อมาเพลงนี้ถูกนำไปใช้ประกอบละคร พอเพียง ออกอากาศทาง NBT
ใจบันดาลแรง แรงบันดาลใจ เผยแพร่ เมื่อวันที่ 22 สิงหาคม พ.ศ. 2565 ประพันธ์คำร้อง/ทำนอง โดยกมลศักดิ์ สุนทานนท์และ ปิติ ลิ้มเจริญ เรียบเรียงเสียงประสาน โดย วิชญ วัฒนศัพท์
ฝนตกไหม เผยแพร่ เมื่อวันที่ 29 สิงหาคม พ.ศ. 2565 ประพันธ์คำร้องพีรพล เอี่ยมจำรัส, กฤตย์ จีรพัฒนานุวงศ์ ทำนอง Three Man Down เรียบเรียงเสียงประสาน โดย ปณต คุณประเสริฐ
เก็บ เผยแพร่ เมื่อวันที่ 6 กันยายน พ.ศ. 2565 ประพันธ์คำร้อง/ทำนอง อิทธิพงศ์ กฤดากร ณ อยุธยา (ต้า) เรียบเรียงเสียงประสาน โดย เปรื่องวุฒิ นิกรกิตติโกศล (เปียว)
เพลงที่ไม่มีใครฟัง
มากองรวมกันตรงนี้
ลำไยลองกอง
หอพระมณเฑียรธรรม
วัดอินทาราม (จังหวัดฉะเชิงเทรา)
วัดอินทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองตีนนก อำเภอบ้านโพธิ์ จังหวัดฉะเชิงเทรา โดยมีเจ้าอาวาสรูปปัจจุบันคือ พระครูอินทพัฒนประสุต (สำเริง)
วัดอินทาราม หรือที่ประชาชนนิยมเรียกว่า วัดทด เริ่มสร้างเมื่อ พ.ศ. 2408 ซึ่งมีนายสิน นาเทศ ชาวตำบลหนองตีนนก อำเภอบ้านโพธิ์ เป็นผู้มอบที่ดินเพื่อสร้างวัด จำนวน 8 ไร่ 2 งาน และได้รับอนุญาตให้สร้างวัดเมื่อ พ.ศ. 2439 เนื้อที่ที่ได้รับพระราชทานวิสุงคามสีมา กว้าง 40 เมตร ยาว 80 เมตร ได้รับพระราชทานวิสุงคามสีมาครั้งหลังเมื่อวันที่ 31 กรกฎาคม พ.ศ. 2546
ภายในวัดได้ให้ราชการตั้งโรงเรียนในที่ดินของวัด ก่อตั้งเมื่อ พ.ศ. 2464 โดยอาศัยศาลาการเปรียญของวัดเป็นที่เรียน
โทโมฮิโระ คาโต
วัดกองก๋อย
วัดกองก๋อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกองก๋อย อำเภอสบเมย จังหวัดแม่ฮ่องสอน ปัจจุบันมีพระอธิการชยุธ ชวนปญฺโญ เจ้าอาวาส
วัดกองก๋อยสร้างเมื่อ พ.ศ. 2409 โดยท้าวอ้าย ปิ่นญาติ ได้ชักชวนญาติพี่น้องและคนในหมู่บ้านกองก๋อยช่วยกันสร้างวัดขึ้นมา มีกุฏิไม้เล็ก ๆ ห้องสุขา ศาลาไม้ และกำหนดเขต ทำแนวรั้ววัด คิดพื้นที่ประมาณ 5 ไร่ 2 งาน ชื่อ "กองก่อย" คงเพี้ยนมาจากคำว่า "กองกลอย" เนื่องจากพื้นที่นี้ตั้งแต่อดีตถึงปัจจุบัน ชาวบ้านได้ ขุดหาหัวกลอย ออกมาขายให้พ่อค้า จะต้องทำมาขายที่หมู่บ้านกองก๋อยแห่งนี้ ภายหลังชื่อหมู่บ้านเพี้ยนมาเป็นบ้านกองก๋อย เมื่อสร้างวัดก็ตั้งชื่อวัดตามชื่อหมู่บ้าน
ภายในวัดกองก๋อยมีต้นโพธิ์ที่ใหญ่ที่สุดในจังหวัดแม่ฮ่องสอนขนาด 9 คนโอบ (ลำต้นเดียว) ความสูงประมาณ 30 เมตร แผ่กิ่งก้านสาขาร่มรื่น สวยงามมาก คาดว่ามีอายุประมาณ 600–700 ปี มีเจดีย์บรรจุพระบรมสารีริกธาตุ เป็นเจดีย์สร้างใหม่ กว้าง 9 เมตร ยาว 9 เมตร สูง 32 เมตร (ทรงสุโขทัย) เริ่มสร้างเมื่อ พ.ศ. 2553 มีประเพณีปี๋ใหม่เมือง (สงกรานต์) โดยคณะศรัทธาไปหาตัดต้นไม้ในป่า ที่มีง่าม นำมาค้ำต้นโพธิ์ภายในวัด
คาเกงาวะ
คาเกงาวะ  เป็นนครในจังหวัดชิซูโอกะ มีขนาดพื้นที่ 265.69 ตารางกิโลเมตร และมีจำนวนประชากร 117,925 คน ในปี 2019
ลักษณะภูมิศาสตร์.
คาเกงาวะตั้งอยู่บนที่ราบชายฝั่งทางทิศตะวันตกเฉียงใต้ของจังหวัดชิซูโอกะ ติดกับมหาสมุทรแปซิฟิกทางทิศใต้ มีลักษณะแนวยาว วัดระยะทางจากทิศเหนือถึงทิศใต้ได้ 30 กิโลเมตร และทิศตะวันออกถึงทิศตะวันออกได้ 16 กิโลเมตร มีอาณาเขตติดกับชุมชนโดยรอบ ได้แก่ ฟูกูโรอิ ชิมาดะ โมริ คิกูงาวะ และโอมาเอซากิ
ทับทิม (โปเม่ สารพันเมนูสูตรลับจอมเวท)
เวนะ วีรเวร
พระเจ้าวรวงศ์เธอ พระองค์เจ้าประภาวสิทธิ์นฤมล
เกาะพนัก
เกาะพนัก เป็นเกาะในความดูแลของอุทยานแห่งชาติอ่าวพังงา ตั้งอยู่ในตำบลคลองเคียน อำเภอตะกั่วทุ่ง จังหวัดพังงา
เกาะพนักเป็นเกาะขนาดใหญ่ มีถ้ำลอดซึ่งเป็นถ้ำทะเลที่เกิดจากแรงกัดเซาะของคลื่นจนทะลุเป็นโพรงเข้าไปเป็นถ้ำ ภายในมีหินงอก หินย้อย มีแอ่งน้ำตกขนาดเล็กเป็นชั้น ๆ ลดหลั่นกันอยู่ในถ้ำ บางถ้ำมีความสูงกว่าระดับน้ำ จึงต้องใช้วิธีปีนขึ้นไป แต่บางแห่งต้องใช้เรือแคนูพายเข้าไปเท่านั้น ภายในเกาะมีถ้ำหลายถ้ำได้แก่ "ถ้ำค้างคาว" หรือ "ถ้ำแบท" เข้าได้เฉพาะช่วงน้ำลง มีระยะทางประมาณ 100 เมตร และมีแสงส่องถึง "ถ้ำโกงกาง" สามารถเดินเข้าไปได้เมื่อน้ำลงต่ำสุดเท่านั้น พื้นของถ้ำเป็นเลนปนทรายแข็ง ความยาวถ้ำประมาณ 100 เมตร ด้านในมืด ถ้ำไอศกรีม ถ้ำนาค ถ้ำแก้ว ถ้ำปีน และถ้ำที่มีลักษณะเป็นทะเลอยู่ภายใน
เกาะแก้วใหญ่
เกาะแก้วใหญ่ หรือ เกาะแก้วพิสดาร เป็นเกาะในตำบลราไวย์ อำเภอเมืองภูเก็ต จังหวัดภูเก็ต หากมองจากบริเวณปลายแหลมพรหมเทพจะเห็นเกาะเป็นรูปหัวใจ ห่างจากฝั่งหาดราไวย์ 3 กิโลเมตร นั่งเรือจากหาดราไวย์ใช้เวลาประมาณ 15 นาที
เกาะมีชาวบ้านอาศัยอยู่จำนวนหนึ่งและมีชายหาดเล็ก ๆ อยู่ด้านหน้าเกาะ มีรอยพระพุทธบาทรอยที่ 5 จำนวน 2 รอย มีพระพุทธรูปองค์ใหญ่ด้านหน้าของเกาะ ริมทะเลซึ่งกำหนดให้เป็นเขตอภัยทาน มีสัตว์ทะเลชนิดต่าง ๆ อาศัยอยู่สมบูรณ์ ไม่ว่าจะเป็นหอยน้ำพริก ปูตาก นอกจากนั้นยังเป็นที่ตั้งของสำนักสงฆ์เกาะแก้วพิสดารตั้งโดยหลวงพ่อเสือ
ปรารถนา สัชฌุกร
ปรารถนา สัชฌุกร หรือ ปรารถนา บรรจงสร้าง ชื่อเล่น กล้วย เกิดวันที่ 6 กรกฎาคม พ.ศ. 2505 เป็นพี่น้องฝาแฝดกับ ปาริฉัตร ไพรหิรัญ หรือ ปาริฉัตร สัชฌุกร
ปรารถนา สัชฌุกร ชื่อเล่น กล้วย หรือ ปรารถนา บรรจงสร้าง เกิดวันที่ 6 กรกฎาคม พ.ศ. 2505 เป็นพี่น้องฝาแฝดกับ ปาริฉัตร ไพรหิรัญ หรือปาริฉัตร สัชฌุกร (ก้อย) นักแสดงหญิงชาวไทยเช่นกัน ถือว่าเป็นคู่พี่น้องฝาแฝดคู่แรก ๆ ในวงการบันเทิงไทย บิดารับราชการทหารเรือ มารดาเป็นคุณครู จบการศึกษาชั้นประถมและมัธยมที่โรงเรียนเซนต์ฟรังซีสซาเวียร์คอนแวนต์
Second Spanish Republic
Francoist Spain
ปรารถนา บรรจงสร้าง
อิรูมะ
อิรูมะ  เป็นนครในจังหวัดไซตามะ ประเทศญี่ปุ่น มีขนาดพื้นที่ 44.69 ตารางกิโลเมตร ประชากร 147,166 ใน ค.ศ. 2021
พระมเหสีในพระพิฆเนศ
หม่อมซ่มจีน ราชานุประพันธ์
หม่อมซ่มจีน ราชานุประพันธ์ หรือบางแห่งสะกดว่า ส้มจีน (เสียชีวิต เมษายน พ.ศ. 2454) เป็นภรรยานางหนึ่งของพระยาราชานุประพันธ์ (สุดใจ บุนนาค) เธอเป็นนักร้องหญิงผู้ขับเพลงได้ไพเราะ เสียงสูง มีลีลาการเอื้อนละเอียดชัดเจนหมดจด แม้แต่พระบาทสมเด็จพระจุลจอมเกล้าเจ้าอยู่หัวยังโปรด ทั้งยังทรงเขียนชมเชยน้ำเสียงของเธอ หม่อมซ่มจีนเป็นที่รู้จักในฐานะนักร้องหญิงสยามคนแรกที่ได้รับคัดเลือกให้ร้องเพลงบันทึกลงแผ่นเสียง ช่วงก่อน พ.ศ. 2449 นอกจากนี้เป็นที่รู้จักในฐานะหญิงผู้มีฝีมือในการประกอบอาหาร เพราะเป็นผู้เรียบเรียงตำราอาหารเล่มแรกของไทย คือ "ตำรากับเข้า" ตีพิมพ์ครั้งแรกใน พ.ศ. 2433
หม่อมซ่มจีนถือเป็นนักร้องที่โด่งดังยิ่งในรัชสมัยพระบาทสมเด็จพระจุลจอมเกล้าเจ้าอยู่หัว และเป็นครูเพลงผู้ทรงอิทธิพลมาจนถึงรัชสมัยพระบาทสมเด็จพระปกเกล้าเจ้าอยู่หัว แม้แต่ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร แนวทางการขับร้องอย่างหม่อมซ่มจีนยังตกทอดไปยังนักร้องรุ่นหลังคือ ท้วม ประสิทธิกุล และอุสา สุคันธมาลัย ที่มีลีลาการร้องแบบเดียวกับหม่อมซ่มจีน
ชีวิตตอนต้นและการสมรส.
ประวัติช่วงต้นของหม่อมซ่มจีนไม่เป็นที่กล่าวถึงนัก ไม่มีข้อมูลของบิดามารดาผู้ให้กำเนิด จากการสอบถามของพูนพิศ อมาตยกุล คาดว่าหม่อมซ่มจีนน่าจะเกิดช่วง พ.ศ. 2400–2405 ตรงกับปลายรัชสมัยพระบาทสมเด็จพระจอมเกล้าเจ้าอยู่หัว และได้ย้ายเข้าไปอยู่ที่เรือนของพระยาราชานุประพันธ์ (สุดใจ บุนนาค) ที่คลองซอยในคลองบางไส้ไก่ซึ่งขึ้นกับตำบลคลองบางหลวงตั้งแต่ยังเยาว์ แต่เพราะมีเสียงดี จึงมีโอกาสได้ร้องเพลงตามเรือนของขุนนางสกุลบุนนาค จนมีชื่อเสียงในเชิงขับร้องเป็นอันมาก ภายหลังจึงมีผู้เชื้อเชิญหม่อมซ่มจีนไปเป็นครูสอนขับร้อง หรือขับเพลงตามวังต่าง ๆ หม่อมซ่มจีนมีสหายคนสนิทคือ หม่อมสุด บุนนาค กับหม่อมเพื่อน บุนนาค เป็นอนุภรรยาของสมเด็จเจ้าพระยาบรมมหาศรีสุริยวงศ์ (ช่วง บุนนาค) ทั้งคู่
หม่อมซ่มจีนเข้าเป็นภรรยานางหนึ่งของพระยาราชานุประพันธ์ (สุดใจ บุนนาค) บุตรชายของเจ้าพระยาภาณุวงศ์มหาโกษาธิบดี (ท้วม บุนนาค) ที่เกิดกับคุณหญิงสุ่น อดีตภรรยาเอก พระบาทสมเด็จพระจอมเกล้าเจ้าอยู่หัวส่งเขาเข้าเรียนจนสำเร็จการศึกษาจากประเทศอังกฤษ พระยาราชานุประพันธ์กับหม่อมซ่มจีนไม่มีบุตรด้วยกัน แต่ชีวิตสมรสของเธอไม่สู้ดีนัก เพราะสามีมีภรรยาหลายคน ซ้ำยังเป็นผีพนันทำให้สถานะทางการเงินของครอบครัวย่ำแย่ลง สุดท้ายพระยาราชานุประพันธ์ได้ต้องพระราชอาญาและถูกถอดยศ หม่อมซ่มจีนจำต้องออกหาเงินเลี้ยงครอบครัว ซึ่งเธอยังรักและเคารพในตัวสามีอยู่มาก เธอเรียกสามีของตัวว่า "ท่านผู้นั้น" ไม่เรียก "เจ้าคุณ" เพราะถูกถอดยศไปแล้ว
เมื่อคราวพระราชพิธีพระบรมศพพระบาทสมเด็จพระจุลจอมเกล้าเจ้าอยู่หัวใน พ.ศ. 2454 หม่อมซ่มจีนได้ถวายตัวเข้าไปช่วยงานให้แก่พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา (เรียกโดยย่อว่า "พระอัครชายา" ตามตำแหน่งในขณะนั้น) ภายในพระบรมมหาราชวังด้านงานครัวและการร้อยดอกไม้ โดยทำติดต่อกันเป็นประจำทุกวันและพักอาศัยอยู่ในเขตพระตำหนักของกรมพระสุทธาสินีนาฏ กระทั่งเดือนเมษายน พ.ศ. 2454 หม่อมซ่มจีนป่วยด้วยอหิวาตกโรค ถ่ายท้องอย่างรุนแรง เพียงคืนเดียวก็มีอาการเพียบหนัก เจ้าจอมหม่อมราชวงศ์สดับ ในรัชกาลที่ 5 ได้ตามหม่อมเพื่อน บุนนาค ซึ่งเป็นสหายคนสนิทของหม่อมซ่มจีน มารับตัวออกไปจากพระบรมมหาราชวัง ครั้นออกไปอยู่กับหม่อมเพื่อนได้เพียงวันเดียว หม่อมซ่มจีนก็ถึงแก่กรรมในวัย 50 ปีโดยประมาณ
การขับร้อง.
เมื่อหม่อมซ่มจีนเข้าไปอาศัยในเรือนของพระยาราชานุประพันธ์ ได้เรียนขับร้องที่นั่น โดยเริ่มต้นจากเพลงละคร 2 ชั้น และต่อเพลงอัตรา 3 ชั้นกับพระยาประสานดุริยศัพท์ (แปลก ประสานศัพท์) จนได้รับการยกย่องว่าเป็นคนร้องเพลงสามชั้นที่ดีมากคนหนึ่ง จากนั้นเธอได้เข้าไปร้องเพลงในวังบูรพาภิรมย์
เจ้าดารารัศมี พระราชชายา โปรดเกล้าฯ ให้พระยาประสานดุริยศัพท์ไปสอนดนตรี กับหม่อมซ่มจีนไปสอนขับร้อง แก่ข้าหลวงในพระตำหนักภายในพระบรมมหาราชวัง ช่วง พ.ศ. 2440–2446 ครั้นพระบาทสมเด็จพระจุลจอมเกล้าเจ้าอยู่หัวประทับอยู่พระที่นั่งวิมานเมฆ พระราชวังดุสิต ใน พ.ศ. 2447 พระวิมาดาเธอ กรมพระสุทธาสินีนาฏ ปิยมหาราชปดิวรัดา ทรงตั้งวงมโหรีหญิงขึ้น โดยมีขุนเสนาะดุริยางค์ (แช่ม สุนทรวาทิน) เป็นผู้ควบคุม แต่ทว่าไม่มีครูสอนขับร้องเพลง 3 ชั้น กรมพระสุทธาสินีนาฏจึงขอยืมตัวหม่อมซ่มจีนไปเป็นครูสอนขับร้องภายในพระราชวังดุสิต หม่อมซ่มจีนได้เป็นครูของนักร้องหลายคน เช่น เจ้าจอมหม่อมราชวงศ์สดับ ในรัชกาลที่ 5 คุณหญิงเยี่ยม รามบัณฑิตสิทธิเศรณี (สกุลเดิม ณ นคร) และท้วม ประสิทธิกุล ส่วนศิษย์ที่เป็นชายมีคนหนึ่งชื่อ ขุนลิขิตสุนทร (หยิน) เป็นนักร้องประจำแตรวงกองทัพเรือ
หม่อมซ่มจีนมีความสนิทสนมกับพระยาประสานดุริยศัพท์ (แปลก ประสานศัพท์) เพราะมีอายุรุ่นราวคราวเดียวกัน เล่นดนตรีด้วยกันเป็นประจำ รวมทั้งเข้าออกวังบูรพาภิรมย์อยู่บ่อย ๆ หม่อมซ่มจีนจึงได้มีโอกาสบันทึกเสียงลงกระบอกเสียงร่วมกับพระยาประสานดุริยศัพท์ และหลวงประดิษฐไพเราะ (ศร ศิลปบรรเลง) ถือว่าเป็นหญิงสยามคนแรกที่บันทึกเสียงลงกระบอกเสียงแบบเอดิสัน ต่อมาได้บันทึกเป็นจานเสียงกับบริษัท International Talking Machine เป็นแผ่นเสียงโอเดี้ยนตราตึกจำนวนมาก ปรากฎบนหน้าแผ่นเสียงว่า ใช้พิณพาทย์ "วงนายแปลก นายสอน" ซึ่งก็คือวงของวังบูรพาภิรมย์ เพลงที่บันทึกไว้มี ตับนางลอย เขมรใหญ่ 3 ชั้น ลมหวน 3 ชั้น มโหรีตับแขกมอญ มาลีหวน 3 ชั้น แสนเสนาะ 3 ชั้น บุหลัน 3 ชั้น ใบ้คลั่ง 3 ชั้น ต่อมา พ.ศ. 2452 หม่อมซ่มจีนได้อัดแผ่นเสียงรุ่นหลังสุดกับบริษัทพาโลโฟนและแผ่นเสียงตรารามสูร-เมขลา ชุดนี้มีมโหรี ตับทะแย ต่อยรูป 3 ชั้น การเวก 3 ชั้น ลมหวน 3 ชั้น ชมดงนอก แขกมอญ 3 ชั้น ทยอยนอก 3 ชั้น สี่บท 3 ชั้น เชิดจีน บุหลัน 3 ชั้น จระเข้หางยาว เป็นอาทิ โดยขับร้องร่วมกับวงปี่พาทย์ไม้แข็งของพระยาประสานดุริยศัพท์มาโดยตลอด หม่อมซ่มจีนจึงได้ชื่อว่าเป็นต้นตำรับการขับร้องเพลง 3 ชั้นในสมัยพระบาทสมเด็จพระจุลจอมเกล้าเจ้าอยู่หัว งานบันทึกเสียงในสมัยนั้น ไม่ได้ใช้ไฟฟ้าในการบันทึก เมื่อบันทึกผิดพลาดไปก็เข้าไปแก้ไขไม่ได้ จึงพบข้อผิดพลาดในการบันทึกเสียง เช่น เสียงร้องหรือเสียงดนตรีขาดหายไป อันเป็นลักษณะของการบันทึกเสียงในสมัยโบราณ
หม่อมซ่มจีนเป็นนักร้องที่มีกระแสเสียงสูง เมื่อฟังไกล ๆ โดยไม่มีไมโครโฟน เสียงของเธอยังไพเราะไปได้ไกล เมื่อขับร้องกับวงปี่พาทย์ไม้แข็ง เสียงของหม่อมซ่มจีนจะลอยขึ้นมาเหนือเสียงปี่พาทย์ทำให้ไพเราะน่าฟังยิ่ง จากการศึกษาของจตุพร สีม่วง (2561) พบว่า ลักษณะการร้องจะเน้นความเจิดจ้าของเสียงร้อง แต่ขาดความชัดแจ้งในการเอื้อน ต้องใช้กำลังมากเพราะใช้เสียงสูง และต้องร้องแข่งกับเสียงวงปีพาทย์ มีการเอื้อนตามทำนองหลัก และการร้องแบบคำร้องและเอื้อนผสมกันไป หม่อมซ่มจีนได้กลายเป็นนักร้องหญิงที่มีชื่อเสียงมากคนหนึ่ง เธอได้รับการยกย่องด้านสามารถในการร้องเพลง 3 ชั้นโดยทั่วกัน พระบาทสมเด็จพระจุลจอมเกล้าเจ้าอยู่หัวโปรดหม่อมซ่มจีนว่าร้องเพลงดีและทรงคุ้นเคย ขณะที่พระองค์ประทับอยู่ที่ฮัมบวร์คใน พ.ศ. 2450 ได้มีผู้ส่งแผ่นเสียงของหม่อมซ่มจีนชุดหนึ่งทูลเกล้าถวายให้พระเจ้าอยู่หัวสดับ ทรงบันทึกข้อความลงในพระราชนิพนธ์ "ไกลบ้าน" ตอนหนึ่งไว้ว่า "มีเพลงแสนเสนาะนั้น เพลงหนึ่ง ยายส้มจีนร้อง" สอดคล้องกับคำกล่าวของพระเจ้าบรมวงศ์เธอ พระองค์เจ้าเหมวดี ทรงเล่าไว้ว่า "หม่อมส้มจีนมีเสียงเล็กแหลมดัง ร้องเพลงหมดจด ชัดถ้อยชัดคำ ลีลาการเอื้อนละเอียดละออหมดจด..."
การประกอบอาหาร.
หม่อมซ่มจีนได้เรียบเรียงตำราอาหารชื่อ "ตำรากับเข้า" ตีพิมพ์ครั้งแรกใน ร.ศ. 109 ตรงกับ พ.ศ. 2433 เธอชี้แจงจุดประสงค์ของการตีพิมพ์หนังสือนี้ว่า "เรียบเรียงขึ้นสำหรับผู้ที่ไม่เข้าใจในการหุงต้ม จะได้เป็นแนวทางรู้วิธีที่จะใช้ในครัวไทย ๆ เรานี้โดยง่าย" เนื้อหาส่วนใหญ่มักนำเสนอกับข้าวประเภทแกงต่าง ๆ เช่น "มาซะแมนเนื้อโค" (แกงมัสมั่นเนื้อ) "แกงกะหลี่ไก่" (แกงกะหรี่) "แกงเผ็ดไก่" "ต้มยำ" "ต้มโพล้ง" "ฉู่ฉี่" และในหลายรายการมักจะมีเนื้อสัตว์ป่าเป็นวัตถุดิบหลัก เช่น แย้ อ้น ตะพาบน้ำ สุกรป่า กบ จังกวด หรือนกเป็ดน้ำ เช่น แกงบวนนกเป็ดน้ำ ต้มยำปลาไหลสด แกงคั่วส้มตะพาบน้ำ แกงคั่วอ้น และยำแย้ เป็นต้น โดยเฉพาะ "แกงคั่วส้มเนื้อหมูกับปลิงทะเล" มีการระบุว่าสามารถใส่หนังแรดเคี่ยวจนเปื่อยแทนปลิงทะเลได้ โดยอธิบายไว้ว่า "มีรสแปลกไปได้อีกรสหนึ่ง" เข้าใจว่าหม่อมซ่มจีนคงมีความถนัดในอาหารประเภทนี้
T. K. Hanuman และเปรม สวนสมุทร กล่าวว่าตำราอาหารของหม่อมซ่มจีน น่าจะเป็นหนังสือคู่มือการประกอบอาหารที่สมบูรณ์ ตีพิมพ์ก่อนหนังสือ "แม่ครัวหัวป่าก์" และ "ปะทานุกรม การทำของคาวหวานอย่างฝรั่งแลสยาม" ถือเป็นตำราอาหารรวมเล่มเล่มแรกของไทย และเป็นหนังสือหายาก ไม่ได้ตีพิมพ์บ่อยครั้งอย่าง "แม่ครัวหัวป่าก์" โดยตำรากับเข้าของหม่อมซ่มจีนนี้มีการให้รายละเอียดวัตถุดิบ เครื่องปรุง และกรรมวิธีได้ชัดเจน มีการชี้แจงเป็นขั้นตอน ผู้อ่านสามารถทำตามได้โดยง่าย รวมทั้งเป็นสิ่งสะท้อนรสนิยม ความหลากหลายของอาหาร และภูมิปัญญาของผู้คนในยุคสมัยนั้น
ในบั้นปลาย หม่อมซ่มจีนได้ถวายตัวเข้าไปช่วยงานให้แก่พระวิมาดาเธอ กรมพระสุทธาสินีนาฏ ปิยมหาราชปดิวรัดาภายในพระบรมมหาราชวังด้านงานครัวและการร้อยดอกไม้ใน พ.ศ. 2454 ก่อนเสียชีวิตลงหลังจากนั้นด้วยอหิวาตกโรคในปีเดียวกันนั้นเอง
หม่อมส้มจีน ราชานุประพันธ์
โรงพยาบาลเบรมาร์
โรงพยาบาลเบรมาร์  เป็นโรงพยาบาลเอกชนที่ใหญ่ที่สุดแห่งหนึ่งของประเทศนิวซีแลนด์ ซึ่งมีเจ้าของโดยกองทุนการกุศลเบรมาร์ ที่ตั้งอยู่ในฮามิลตัน ประเทศนิวซีแลนด์ โดยมีสถานประกอบการที่แยกจากกันและไม่เกี่ยวข้องกันคือโรงพยาบาลเบรมาร์ในเนลสัน ประเทศนิวซีแลนด์ ซึ่งให้บริการดูแลจิตเวชระยะยาวสำหรับเด็ก
โรงพยาบาลแห่งนี้ได้รับการก่อตั้งขึ้นใน ค.ศ. 1926 และย้ายจากถนนเลกใน ค.ศ. 2009
โรงพยาบาลตั้งอยู่บนถนนเฮาโป เมลวิลล์ ประเทศนิวซีแลนด์ โดยดำเนินการผ่าตัดและทางการแพทย์ 10,000 ครั้งต่อปี กระทั่งเริ่มให้บริการตรวจคัดกรองมะเร็งลำไส้ใน ค.ศ. 2014 ครั้นใน ค.ศ. 2015 ได้มีเตียง 85 เตียง, ห้องบรรยายแปดห้อง และหน่วยส่องกล้องสองยูนิต ตลอดจนเป็นโรงพยาบาลเอกชนแห่งแรกในประเทศนิวซีแลนด์ที่ให้บริการการตรวจระบบทางเดินอาหารโดยการส่องกล้องที่ติดอัลตราซาวด์ และเป็นโรงพยาบาลแห่งแรกในออสตราเลเซียที่ติดตั้งเครื่องมือสร้างภาพความละเอียดสูงพิเศษในห้องผ่าตัด ซึ่งช่วยให้สามารถขยายขอบเขตของการผ่าตัดช่องท้องด้วยวิธีผ่านกล้อง
โรงพยาบาลนี้ได้รับการกล่าวว่าค่าธรรมเนียมที่เรียกเก็บ "มีความสมเหตุสมผลมาก และมีเหลือที่เราทำจะกลับไปที่โรงพยาบาล หรือกิจกรรมการกุศลที่เราทำ เช่น การจัดหาการผ่าตัดฟรี รวมถึงสนับสนุนแพทย์และพยาบาลกับการศึกษาต่อเนื่อง"
แผนระยะยาวที่เสนอโดยสภานครฮามิลตันจะเกี่ยวข้องกับการเพิ่มเรตอีก 355,400 ดอลลาร์ ประกอบกับการเปลี่ยนผ่านจากระบบการประเมินมูลค่าที่ดินไปเป็นระบบการประเมินมูลค่าทุน ซึ่งพอล เบนเนต ผู้บริหารระดับสูงกล่าวว่าจะก่อให้เกิดปัญหาอย่างมาก ซึ่งอัตราบิลรายปีของโรงพยาบาลอยู่ที่ 52,550 ดอลลาร์ใน ค.ศ. 2014–2015
โรงพยาบาลนี้เริ่มแผนขยายมูลค่า 20 ล้านดอลลาร์ใน ค.ศ. 2015 โดยได้รับแรงหนุนจากความต้องการศัลยศาสตร์ออร์โทพีดิกส์จากประชากรสูงอายุ
สิ่งอำนวยความสะดวก.
โรงพยาบาลมีเตียงให้บริการ 85 เตียงในโรงพยาบาลทั้งสองแห่ง
Braemar Hospital
Thai Cave Rescue (ซีรีส์)
ภัทรา ทิวานนท์
ภัทรา ทิวานนท์ ชื่อเล่น กิ่ง (ชื่อเดิม สุภัทรา วรรณทิวานนท์) เป็นนักแสดง นักร้องชาวไทย ร้องเพลงในแนวลูกทุ่ง เกิดที่เมืองไทยและไปอยู่สหรัฐอเมริกาตอน 9 ขวบ ในปี พ.ศ. 2525 กลับมาเมืองไทย และเข้าวงการภาพยนตร์โดยแสดงเรื่อง "แรงรัก"